Document ID: 32010L0062

ΟΔΗΓΊΑ 2010/62/ΕΕ ΤΗΣ ΕΠΙΤΡΟΠΉΣ
της 8ης Σεπτεμβρίου 2010
για τροποποίηση, με σκοπό την αναπροσαρμογή των τεχνικών διατάξεών τους, των οδηγιών 80/720/EOK και 86/297/EOK του Συμβουλίου και των οδηγιών 2003/37/EK, 2009/60/ΕΚ και 2009/144/ΕΚ του Ευρωπαϊκού Κοινοβουλίου και του Συμβουλίου σχετικά με την έγκριση τύπου γεωργικών ή δασικών ελκυστήρων
(Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη:
τη συνθήκη για τη λειτουργία της Ευρωπαϊκής Ένωσης,
την οδηγία 2003/37/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, σχετικά με την έγκριση τύπου γεωργικών ή δασικών ελκυστήρων, των ρυμουλκουμένων και των εναλλάξιμων ρυμουλκούμενων μηχανημάτων τους, καθώς και των συστημάτων, κατασκευαστικών στοιχείων και χωριστών τεχνικών ενοτήτων των οχημάτων αυτών και για την κατάργηση της οδηγίας 74/150/ΕΟΚ (1), και ιδίως το άρθρο 19 παράγραφος 1 στοιχεία α) και β),
Εκτιμώντας τα ακόλουθα:
(1)
Η τεχνική πρόοδος επιτρέπει την ολοκλήρωση της έγκρισης τύπου οχήματος για τους ελκυστήρες της κατηγορίας T4.3 (ελκυστήρες χαμηλού ύψους), όπως καθορίζεται στην οδηγία 2003/37/EK. Επομένως, η οδηγία 80/720/EOK του Συμβουλίου, της 24ης Ιουνίου 1980, περί προσεγγίσεως των νομοθεσιών των κρατών μελών των αναφερομένων στο διαθέσιμο χώρο χειρισμού, στην ευχέρεια προσβάσεως στη θέση οδηγήσεως, καθώς και στις θύρες και στα παράθυρα των γεωργικών ή δασικών τροχοφόρων ελκυστήρων (2), η οδηγία 2003/37/EK, η οδηγία 2009/60/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τη μέγιστη ταχύτητα μελέτης των εξεδρών φόρτωσης για τροχοφόρους γεωργικούς ή δασικούς ελκυστήρες (3) και η οδηγία 2009/144/ΕΚ του Ευρωπαϊκού Κοινοβουλίου και του Συμβουλίου, της 30ής Νοεμβρίου 2009, σχετικά με ορισμένα εξαρτήματα και χαρακτηριστικά τροχοφόρων γεωργικών ή δασικών ελκυστήρων (4), πρέπει να τροποποιηθούν ώστε να λάβουν υπόψη τα ιδιαίτερα χαρακτηριστικά των ελκυστήρων χαμηλού ύψους.
(2)
Προκειμένου να προχωρήσει η ολοκλήρωση της εσωτερικής αγοράς και να επιτευχθούν υψηλότερα επίπεδα επαγγελματικής ασφάλειας, ενδείκνυται να περιληφθούν στην οδηγία 86/297/EOK του Συμβουλίου, της 26ης Μαΐου 1986, για την προσέγγιση των νομοθεσιών των κρατών μελών που αφορούν τους δυναμοδότες των τροχοφόρων γεωργικών και δασικών ελκυστήρων και τα συστήματα προστασίας τους (5), απαιτήσεις για τους πρόσθιους δυναμοδότες όλων των κατηγοριών ελκυστήρων που καλύπτονται από την οδηγία 2003/37/EK.
(3)
Οι απαιτούμενες ζώνες ασφαλείας και διαστάσεις του προφυλακτήρα δυναμοδότη που προβλέπει η οδηγία 86/297/EOK πρέπει να τροποποιηθούν, προκειμένου να επιτευχθεί εναρμόνιση σε παγκόσμιο επίπεδο των εν λόγω ζωνών και διαστάσεων, ώστε να διευκολυνθεί η διεθνής ανταγωνιστικότητα των κατασκευαστών της Ένωσης.
(4)
Το πρότυπο ISO 500-1:2004 μαζί με την τεχνική διόρθωση 1:2005, ISO 500-2:2004, και ISO 8759-1:1998 περιέχουν τις παγκοσμίως αναγνωρισμένες απαιτήσεις για τους δυναμοδότες όλων των ελκυστήρων που καλύπτονται από την οδηγία 2003/37/EK. Ενδείκνυται επομένως να γίνεται αναφορά στα εν λόγω πρότυπα ISO στην οδηγία 86/297/EOK.
(5)
Η οδηγία 2003/37/ΕΚ πρέπει να τροποποιηθεί, προκειμένου να αντικατοπτρίζει την εφαρμογή της οδηγίας 86/297/EOK στην κατηγορία ελκυστήρων T5. Ομοίως, η οδηγία 2003/37/ΕΚ πρέπει να τροποποιηθεί, ώστε να αντικατοπτρίζει την εφαρμογή της οδηγίας 2009/60/ΕΚ και της οδηγίας 80/720/EOK στην κατηγορία ελκυστήρων T4.3.
(6)
Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής που αναφέρεται στο άρθρο 20 παράγραφος 1 της οδηγίας 2003/37/ΕΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 80/720/ΕΟΚ τροποποιείται ως εξής:
1)
Το άρθρο 1 αντικαθίσταται από το ακόλουθο κείμενο:
«Άρθρο 1
1. Για τους σκοπούς της παρούσας οδηγίας, ως “ελκυστήρας” νοείται ο ελκυστήρας όπως ορίζεται στο άρθρο 2 στοιχείο ι) της οδηγίας 2003/37/ΕΚ του Ευρωπαϊκού Κοινοβουλίου και του Συμβουλίου (6).
Για τους σκοπούς της παρούσας οδηγίας, οι κατηγορίες ελκυστήρων είναι εκείνες που ορίζονται στο παράρτημα ΙΙ της οδηγίας 2003/37/EK.
2. Η παρούσα οδηγία ισχύει για τις κατηγορίες ελκυστήρων Τ1, Τ3 και Τ4 όπως ορίζονται στο παράρτημα ΙΙ της οδηγίας 2003/37/ΕΚ.
Η παρούσα οδηγία δεν ισχύει για τους ελκυστήρες κατηγορίας T4.3 όπου το σημείο αναφοράς του καθίσματος του οδηγού, όπως ορίζεται στο παράρτημα ΙΙ της οδηγίας 2009/144/ΕΚ του Ευρωπαϊκού Κοινοβουλίου και του Συμβουλίου (7), απέχει περισσότερα από 100 χιλιοστά από το μεσαίο διαμήκες επίπεδο του ελκυστήρα.
2)
Το παράρτημα Ι τροποποιείται σύμφωνα με το παράρτημα Ι της παρούσας οδηγίας.
Άρθρο 2
Η οδηγία 86/297/ΕΟΚ τροποποιείται ως εξής:
1)
Ο τίτλος αντικαθίσταται από το ακόλουθο κείμενο:
2)
Το άρθρο 1 αντικαθίσταται από το ακόλουθο κείμενο:
«Άρθρο 1
1. Για τους σκοπούς της παρούσας οδηγίας, ως “ελκυστήρας” νοείται ο ελκυστήρας όπως ορίζεται στο άρθρο 2 στοιχείο ι) της οδηγίας 2003/37/ΕΚ του Ευρωπαϊκού Κοινοβουλίου και του Συμβουλίου (8).
2. Για τους σκοπούς της παρούσας οδηγίας, οι κατηγορίες ελκυστήρων είναι εκείνες που ορίζονται στο παράρτημα ΙΙ της οδηγίας 2003/37/EK.
3.
Τα παραρτήματα Ι και ΙΙ αντικαθίστανται από το κείμενο του παραρτήματος ΙΙ της παρούσας οδηγίας.
Άρθρο 3
Το παράρτημα ΙΙ της οδηγίας 2003/37/ΕΚ τροποποιείται σύμφωνα με το παράρτημα III της παρούσας οδηγίας.
Άρθρο 4
Η οδηγία 2009/60/ΕΚ τροποποιείται ως εξής:
1)
Το άρθρο 1 αντικαθίσταται από το ακόλουθο κείμενο:
«Άρθρο 1
1. Για τους σκοπούς της παρούσας οδηγίας, ως “ελκυστήρας” νοείται ο ελκυστήρας όπως ορίζεται στο άρθρο 2 στοιχείο ι) της οδηγίας 2003/37/EK.
2. Για τους σκοπούς της παρούσας οδηγίας, οι κατηγορίες ελκυστήρων είναι εκείνες που ορίζονται στο παράρτημα ΙΙ της οδηγίας 2003/37/EK.
3. Η παρούσα οδηγία ισχύει μόνο για τους ελκυστήρες που είναι εξοπλισμένοι με ελαστικά και αναπτύσσουν μέγιστη ταχύτητα μελέτης όχι ανώτερη των 40 km/h».
2)
Το παράρτημα Ι τροποποιείται σύμφωνα με το παράρτημα ΙV της παρούσας οδηγίας.
Άρθρο 5
Η οδηγία 2009/144/ΕΚ τροποποιείται ως εξής:
1)
Το άρθρο 1 αντικαθίσταται από το ακόλουθο κείμενο:
«Άρθρο 1
1. Για τους σκοπούς της παρούσας οδηγίας, ως “ελκυστήρας” νοείται ο ελκυστήρας όπως ορίζεται στο άρθρο 2 στοιχείο ι) της οδηγίας 2003/37/EK.
2. Για τους σκοπούς της παρούσας οδηγίας, οι κατηγορίες ελκυστήρων είναι εκείνες που ορίζονται στο παράρτημα ΙΙ της οδηγίας 2003/37/EK.
3. Η παρούσα οδηγία ισχύει για ελκυστήρες των κατηγοριών T1 T2, T3 και T4.»
2)
Το παράρτημα ΙΙ τροποποιείται σύμφωνα με το παράρτημα V της παρούσας οδηγίας.
Άρθρο 6
1. Για τις κατηγορίες ελκυστήρων T1, T2 και T3, όπως ορίζονται στο παράρτημα ΙΙ της οδηγίας 2003/37/EK, τα κράτη μέλη εφαρμόζουν τις διατάξεις που αναφέρονται στο άρθρο 7 παράγραφος 1 της παρούσας οδηγίας για τους νέους τύπους οχημάτων από τις 29 Σεπτεμβρίου 2011 και για τα νέα οχήματα από τις 29 Σεπτεμβρίου 2012.
2. Για την κατηγορία ελκυστήρων T4.3 όπως ορίζονται στο παράρτημα ΙΙ της οδηγίας 2003/37/ΕΚ τα κράτη μέλη εφαρμόζουν τις διατάξεις που αναφέρονται στο άρθρο 7 παράγραφος 1 της παρούσας οδηγίας για τους νέους τύπους οχημάτων από τις 29 Σεπτεμβρίου 2013 και για τα νέα οχήματα από τις 29 Σεπτεμβρίου 2016.
3. Για τις κατηγορίες οχημάτων T4.1, T4.2, T5, C, R και S όπως ορίζονται στο παράρτημα ΙΙ της οδηγίας 2003/37/ΕΚ τα κράτη μέλη εφαρμόζουν τις διατάξεις που αναφέρονται στο άρθρο 7 παράγραφος 1 της παρούσας οδηγίας για τους νέους τύπους οχημάτων και για τα νέα οχήματα από τις ημερομηνίες που καθορίζονται στο άρθρο 23 παράγραφος 2 της οδηγίας 2003/37/EK.
Άρθρο 7
1. Τα κράτη μέλη θεσπίζουν πριν από τις 29 Σεπτεμβρίου 2011 τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων καθώς και τον πίνακα αντιστοιχίας μεταξύ αυτών των διατάξεων και της παρούσας οδηγίας.
Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
Άρθρο 8
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
Άρθρο 9
Η παρούσα οδηγία απευθύνεται στα κράτη μέλη.
Βρυξέλλες, 8 Σεπτεμβρίου 2010.

Labels: 7
8
6